Diari Oficial de la Generalitat Valenciana


Sumari del DOGV 312, del 03-12-1985 (1985/805387)

DECRET 179/1985, de 11 de novembre, del Consell de la Generalitat Valenciana , sobre concessió de subvencions i ajudes en matèria de turisme per a l'exercici de 1985.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/11/11/179/dof/vci/html**

### Dades del document

Número de DOGV
:   312

Data del DOGV
:   03-12-1985

Secció del DOGV
:   DISPOSICIONS GENERALS

Número del document
:   1985/805387


Data del document
:   11-11-1985

Organisme emissor
:   Conselleria d'Indústria, Comerç i Turisme

Tipus de document
:   Decret

Decret 179/1985, de 11 de novembre, del Consell de la Generalitat Valenciana, sobre concessió de subvencions i ajudes en matèria de turisme per a l'exercici de 1985.  
Per Reial Decret 1924/1984, de 27 de juny, es transpasse les funcions i serveis de l'Estat a la Comunitat Valenciana en matèria de turisme, juntament amb els corresponents mitjans personals, materials i pressupostaris.   
Atés que la concessió de subvencions ha d'ajustar-se a criteris de publicitat, concurrència i objectivitat, cal establir les oportunes normes reguladores de la concessió de subvencions per a 1985, abans de la disposició de crèdits.   
Per tot açò, a proposta del Conseller d'Indústria, Comerç i Turisme, i amb la deliveració prèvia del Consell de la Generalitat Valenciana en sessió celebrada el dia 11 de novembre de 1.985,   
DISPOSE:   
Article primer   
La concessió de subvencions en matèria de turisme es realitzarà, amb caràcter general, mitjançant els concursos públics que es convoquen al present Decret.   
Article segon  
1. En el termini de 15 dies naturals, a partir de la publicació al Diari Oficial de la Generalitat Valenciana d'aquest Decret, els interessats podran sol·licitar subvencions mitjançant una instància adreçada al Conseller d'Indústria, Comerç i Turisme, que es presentarà als Serveis Territorials de Turisme corresponents, o per qualsevol altre dels mitjans establerts a l'article 66 de la Llei de Procediment Administratiu.   
2. A la instància es faran constar les dades d'identificació del sol·licitant, amb referència expressa al DNI o CIF, segons es tracte de persones físiques o jurídiques, la quantia de la subvenció sol·licitada i la descripció detallada de l'activitat a realitzar degudament pressupostada, així com el sistema de finançament previst.   
A més, la sol·licitud anirà acompanyada dels següents documents:   
a) Títol o poder suficient, si fa el cos, atorgat a favor de la persona que formula la petició.   
b) Document acreditatiu, si fa el cos, de la constitució de la societat i dels seus estatuts.   
c) Certificat d'inscripció o document que acredite la sol·licitud cursada al Registre d'Empreses i Activitats Turístiques de la Generalitat Valenciana.   
d) Tots aquells que, en cada cos, es determinen a l'article novè.   
3. Les sol·licituds que es presenten abans de la publicació d'aquest Decret al Diari Oficial de la Generalitat Valenciana es consideraran presentades dins del termini, sense perjudici que dins del termini establert al número 1 d'aquests article es presenten, pels interessats, el documents que pertoquen segons el present Decret.   
Article tercer  
Rebudes les sol·licituds, els Serveis Territori als de la Conselleria d?Indústria, Comerç i Turisme, i en el termini de cinc dies naturals comptats a partir de la finalització del de presentació i amb l'emissió prèvia d'un informe motivat que justifique la conveniència d'atorgar la subvenció sol·licitada, les remetran a la Comissió Qualificadora que elaborarà la proposta de resolució del concurs.   
La susdita Comissió serà presidida pel Director General de Turisme i constituïda pel Secretari General Administratiu i els Caps dels Serveis Territorials de Turisme de València, Castelló i Alacant.   
Article quart  
La resolució del concurs correspondrà al Conseller d'Indústria, Comerç i Turisme, a proposta de la Comissió Qualificadora. I en ella es fixarà la quantia de la subvenció concedida.   
Article cinqué  
El pagament de la quantitat subvencionada s'ordenarà prèvia justificació pel beneficiari de la realització del projecte, de les despeses i activitats per a les quals es va sol·licitar l'ajuda, i d'acord amb la sol·licitud i la resolució en virtut de la qual se li va concedir.   
Excepcionalment, per causa justificada i a sol·licitud del beneficiari, la Conselleria d'Indústria, Comerç i Turisme podrà avançar el pagament de les subvencions abans de la realització del projecte, activitat o despesa per la qual es va sol·licitar, prèvia presentació de les garanties suficients a juici de la Conselleria.   
Article sisé  
L'incompliment de la finalitat per a la qual es va sol·licitar l'ajuda determinarà la pèrdua d'aquesta i, en el supòsit contemplat al paràgraf segon de l'article anterior, la obligació de reintegrar a la Tresoreria de la Generalitat Valenciana les quantitats percebudes i els interessos de demora procedents, sense perjudici de les altres accions que procedesquen.   
Les quantitats reintegrades, a les que fa esment el paràgraf anterior, tindràn la consideració d'ingressos públics a tots els efectes.   
Article seté  
No s'admetran subrogacions en els beneficiaris del concurs llevat d'un cos excepcional, la justificació del qual serà apreciada per la Conselleria d?Indústria, Comerç i Turisme, que podrà autoritzar la substitució dels primitius adjudicataris   
Article vuité  
1. Amb tot i el que disposa l'article primer d'aquest Decret i amb caràcter excepcional, podran atorgar-se subvencions i ajudes econòmiques amb càrrec als crèdits pressupostaris prevists per a tal finalitat, sense convocatòria prèvia de concurs públic, en aquells casos en els quals, per les característiques especials que hi concorresquen, no siga possible o no resulte procedent promoure concurrència en les sol·licituds   
2. Les resolucions de concessió directa de subvencions i ajudes a les quals fa esment l'apartat anterior hauran de ser degudament motivades en cada cos, amb constància expressa a l'expedient de les circumstàncies en les quals es recolza i de les raons que les justifiquen, així com la garantia del màxim respecte al principi d'objectivitat.   
3. En tot cos, les resolucions per les quals s'atorguen subvencions o ajudes econòmiques, sense la prèvia convocatòria del concurs públic, hauran de publicar-se al Diari Oficial de la Generalitat Valenciana.   
Article nové  
A efectes del present Decret es formalitzen les següents convocatòries:   
1. Per a transferències corrents a associacions, institucions i organismes sense finalitats de lucre i a empreses i a persones privades:   
1. Concurs públic per a la subvenció a Entitats Públiques i Privades, sense finalitats de lucre, per a la restauració i conservació de béns d'interés turístic al territori de la Comunitat Valenciana.   
2. Concurs públic per a la subvenció a Entitats Públiques i Privades sense finalitat de lucre, que proporcionen informació de caràcter turístic o realitzen activitats que suposen una aportació al foment del turisme de la Comunitat Valenciana.   
3. Concurs públic per a la subvencions a Entitats Públiques o Privades sense finalitats de lucre, que realitzen activitats que tinguen com a objecte la promoció del turisme de la Comunitat Valenciana.   
4. Concurs públic per a la subvenció a Entitats Públiques o Privades sense finalitats de lucre, associacions, agrupacions empresarials, cooperatives o qualsevol altre tipus d'empresa que tinga per finalitat la promoció i comercialització de la gastronomia típica de la Comunitat Valenciana.   
5. Concurs públic per a la subvenció de despeses de sosteniment i conservació d'Escoles d'Hosteleria que radiquen al territori de la Comunitat Valenciana.   
6. Concurs públic per a la subvenció a associacions o agrupacions empresarials d'hosteleria i restauració sense finalitats de lucre, situades a la Comunitat Valenciana, per a la realització de jornades, seminaris o altres activitats destinades a la millora dels serveis turístics.   
Per a la concessió de subvencions, segons as senyala la lletra d), apartat 2, del l'article 3 segon del present Decret, s'adjuntarà, a més de les preceptuats al susdit article, els següents documents:   
a) Quan es tracte d'Ajuntaments, Serveis Municipals amb personalitat jurídica pròpia l'objecte de la qual siga la promoció del turisme, Entitats i Organismes Públics: acord municipal o, si fa el cos, de l'Organ de Govern de la Entitat o Organisme sol·licitant la subvenció, i una memòria explicativa del projecte de les activitats.   
b) Si es tracte d'Entitats Privades: memòria explicativa del projecte d'activitats.   
7. Concurs públic per a l'adjudicació de deu beques destinades a estudiants que vagen a realitzar els seus estudis a Centres d'Ensenyament Turístic que radiquen la territori de la Comunitat Valenciana.   
En aquest supòsit, els sol·licitants acompanyaran els documents, que de conformitat a l'article segon d'aquest Decret siguen procedents, amb aquests següents:   
a) Títol de Batxillerat Unificat Polivalent o equivalent quan aquest faculte per a l'ingrés dels respectius centres.   
b) Resguard acreditatiu del pagament de la matricula als centres d'ensenyament turístic.   
c) Justificació de les rendes familiars o dels ingressos anuals que percebeixen.   
II. Per a transferències de capital a empreses:   
1. Concurs públic per a subvencions a establiments hostelers d'explotació familiar, o agrupacions d'aquests, amb menys de 40 habitacions i situats, preferentment, a àrees de muntanya, zones d'interior o àrees turístiques insuficientment desenvolupades dins de la Comunitat Valenciana.   
2. Concurs públic per a la concessió de subvencions per a la potenciació d'estructures d'oferta turística (campaments públics).   
3. Concurs públic per a la concessió de subvencions per al foment de l'oferta turística especialitzada (estacions termals balnearis, instal·lacions de muntanya, masies, instal·lacions nàutiques, instal·lacions esportives, rutes turístiques d'agències de viatges, explotacions cinegètiques, explotacions eqüestres i similars).   
Les ajudes econòmiques que es concedesquen en virtut dels tres concursos anteriors hauran de destinar-se necessàriament a la realització d'obres d'inversió real o a l'adquisició de béns d'equipament que constituesquen, directa o indirectament, la base per a la consecució de les finalitats programades. Aquestes ajudes no excediran a les sol·licituds que es presenten a l'empar de la primera convocatòria del 40 per cent del pressupost de la inversió, i, en el de les dues següents convocatòries del 30 per cent del susdit pressupost.   
A més dels documents exigits a l'article segon d'aquest Decret, les sol·licituds que es presenten a l'empar de l'esmentades convocatòries anteriors, aniran acompanyades de:   
a) Títol de propietat sobre el solar o l'immoble o, si de cos hi manca, document que garantesca suficientment la disponibilitat d'aquest pel sol·licitant per a realitzar les obres o les instal·lacions projectades.   
b) Descripció de les inversions que es pretenen realitzar, la seua quantificació i la finalitat a la qual han de destinar-se.   
c) Programa d'execució de l'avantprojecte d?inversió, tot i assenyalant la data prevista de la seua finalització.   
d) Quan ho siga necessari, i tenint el compte la destinació de la subvenció sol·licitada, avantprojecte integrat per: memòria, plànols i pressupostos amb indicació, si s'escau, del cost aproximat de metre cuadrat construït i/o pressupost de les coses subministradores quan es tracte d'adquisició de béns d'equipament, així com, si fa el cos, adequació al Decret 3787/1970, de 19 de desembre, sobre requisits mínims d'infraestructura als allotjaments turístics.   
DISPOSICIONS FINALS  
Primera  
S'autoritza al Conseller d'Indústria, Comerç i Turisme, per a dictar les disposicions i adoptar les mesures que considere adients per al desenvolupament del present Decret.   
Segona  
El present Decret entrarà en vigor el mateix dia de la seua publicació al Diari Oficial de la Generalitat Valenciana.   
València, a 11 de novembre de 1985.   
El President de la Generalitat  
JOAN LERMA I BLASCO  
El Conseller d?Indústria comerç i Turisme,  
SEGUNDO BRU I PARRA


Còpia Permalink ELI